Kemuissa
Heli, heli, heli, heli, Hellin kengät
 Sievin tahdin sipsuttaa,
 Enkelin lailla,
 Näilläkin mailla,
 Neitoset heitänsä vaatettaa.
 Niinkuin keijukaiset tuolla,
 Tuvan tuoll’ ja tuollapuolla,
 Immet vienot,
 Hiivatin hienot,
 Keveästi tanssia liihottaa.
 Tuo, tuolla on mun.
 Tuo, tumma kun tukka!
 Kah! – Nyt sen vei
 Jo naapurin Jukka!
 Sitäkös mölli,
 Tomppeli, kölli!
 Sen sinä muistat – saamari soi!

 Povi, povi, povi, povi, poikain niinkuin
 Tyttöjen rinnassa kutkuttaa,
 Tuostako heilaa,
 Santeri meinaa,
 Jota hän kiimaten kieputtaa?
 Mutt’ missä on tyttini taanonen mun?
 Kas, kas! noin hellästi vyöttävi kun!
 Kädet uumaan,
 Toisen kullan,
 Ettei vaan – no vieköön jos.
 Eipä se ainoa mulla oo,
 Tuolla on Kainosen Ulla jo,
 Sitä ei likkaa,
 Niin vain nappaa,
 Kompurakoivet jonnin jo.

Runot